钦定古今图书集成/明伦汇编/氏族典/第292卷 > 《廖用贤尚友录》 > 汤兆京
## 钦定古今图书集成/明伦汇编/氏族典/第292卷 > 《廖用贤尚友录》 > 汤兆京

按《明外史汤兆京传》：“兆京，字伯闳，宜兴人。万历二十年进士。除丰城知县，治最，征授御史。出按宣府、大同，
掌河南道。佐孙丕扬典京察，所谴黜皆当。寻出按顺
天诸府，还复掌河南道。南京缺提学御史，吏部尚书
赵焕调浙江巡按，吕图南补之。寻以年例出三御史
于外，皆不咨都察院。兆京引故事力争图南之调为”
给事中。周永春劾，弃官归。兆京为图南申雪，语侵永
春及焕。二人连章辨，兆京亦争之。彊帝欲安焕为，稍
夺兆京俸。兆京以不得其职，拜疏径归。兆京居官廉
正，遇事慷慨。其时党势已成，正人多见𬺈龁，兆京力
维持其间，清议倚以为重。屡遭排击，卒无能一言污
之者。